stanford-oval/wikipedia huggingface dataset:
קראש טסט דאמיס

קראש טסט דאמיס (באנגלית: Crash Test Dummies) היא להקת רוק קנדית מויניפג, מניטובה.
| --- | --- |

 מקום הקמה:  ויניפג 
 מוקד פעילות:  קנדה
 תקופת הפעילות:  מ-1988
 סוגה:  רוק אלטרנטיבי פולק רוק 
 חברת תקליטים:  אריסטה רקורדס, ViK. וDeep Fried
 פרסים והוקרה:  CASBY Award 
 crashtestdummies.com
 פרופיל ב-IMDb
 חברים
 בראד רוברטס אלן ריד דן רוברטס מיץ' דורג'
 חברים לשעבר
 בנג'מין דרוויל
 
הלהקה בעיקר ידועה בזכות בראד רוברטס (סולן ראשי וגיטריסט) וקולו הבס-בריטוני הייחודי. הרכב הלהקה השתנה לאורך השנים, אך ההרכב הכי מוכר של הלהקה כולל בתוכו את בראד, אלן ריד (סולנית משנה וקלידנית), אחיו של בראד דן רוברטס (בסיסט וסולן רקע), בנג'מין דרוויל (מפוחית ומנדולינה) ומיץ' דורג' (תופים). הלהקה מוכרת בעולם בעיקר בזכות שירה מ-1993 "Mmm Mmm Mmm Mmm" ומוכרת בקנדה בזכות שירה מ-1991 "Superman's Song".
היסטוריה > התחלה: 1988-1991

ב-1986 הקימו קורטיס רידל (בעל בית קפה) ובראד רוברטס את להקת הברים Bad Brad Roberts and the St. James Rhythm Pigs, שעם הזמן התפתחה ללהקה קראש טסט דאמיס, שם שהציע חבר של הלהקה שלמד בבית ספר לרפואה על שם בובת מבחן הריסוק. לאחר מכן בהמשך השנים נוספו ריד ודרוויל כחברים קבועים. ג'ורג' ווסט, הבסיסט המקורי, הוחלף על ידי אחיו של בראד - דן רוברטס. ורידל הוחלף על ידי וינס למברט שלאחר מכן הוחלף על ידי דורג', ממש לפני יציאת האלבום The Ghosts That Haunt Me.
היסטוריה > שנות התהילה: 1991-1999

הלהקה אחלה להשיג הצלחה מסחרית בקנדה עם שחרור האלבום The Ghosts That Haunt Me ב 1991, שהגיע ל-400 אלף מכירות בקנדה, בעיקר בזכות פופולריות השיר Superman's Song שהפך ללהיט בקנדה. ונכנס לרשימת הסינגלים המובילים של RPM של אותה שנה, וזיכה את הלהקה בפרס ג'ונו ללהקת השנה ב-1992.
הלהקה לא זכתה לתהילה עולמית עד 1993, אז הוציאו את אלבומם השני "God Shuffled His Feet". דבר שסייע במיוחד להגדלת החשיפה של הלהקה בשוק האמריקאי היה פורמט הרדיו החדש adult album-oriented alternative rock (AAA). תחנות רדיו אלו השמיעו את הסינגל הראשון מאלבום זה "Mmm Mmm Mmm Mmm" פעמים רבות והשיר הגיע למקום רביעי במצעד 100 הלהיטים בארצות הברית, למקום שני בממלכה המאוחדת ולמקום ראשון באוסטרליה. בקנדה לעומת זאת, הגיע השיר רק למקום 14.
שירים נוספים של הלהקה הגיעו למקומות גבוהים במדינות אלו, ובאמצע 1994 האלבום חצה את רף מיליון המכירות בארצות הברית והפך לאלבום פלטינה ואף היה מועמד לשלושה פרסי גראמי ועוד שלושה פרסי ג'ונו. נכון להיום האלבום God Shuffled His Feet מכר מעל 5.5 מיליון עותקים ברחבי העולם.
ב-1995 הוציאה הלהקה את הסינגל "The Ballad of Peter Pumpkinhead" ששימש גם כפסקול של סרט הקומדיה טיפשים בלי הפסקה. הסינגל הגיע למקום 30 במצעד הסינגלים של הממלכה המאוחדת ולמקום רביעי בקנדה.
ב-1996 יצא אלבומם השלישי "A Worm's Life", שספג ביקורת והצלחה מועטה, הסינגל המוביל באלבום - "He Liked to Feel It" הגיע למקום שני בקנדה והפך לדירוג הכי גבוה שקיבלה הלהקה על סינגל בקנדה, אך מבחינה עולמית הסינגל לא הצליח להשתוות בהצלחתו ל"Superman's Song" או "Mmm Mmm Mmm Mmm". האלבום הפך לאלבום פלטינה בקנדה בתוך פחות מחודש.
ב-23 במרץ 1999 הוציאה הלהקה את אלבומם הרביעי "Give Yourself A Hand", בו ריד הייתה הסולנית המובילה בשלושה מהשירים. השירים באלבום זה היו הרבה יותר אלקטרונים בהשוואה לאלבומיהם הקודמים. הסינגל המוביל "Keep A Lid On Things" הגיע למצעד עשרת השירים המובילים בקנדה.
היסטוריה > אחרי שנות התהילה: 2000-2006

בעקבות הצלחתם הפחותה של שני האלבומים האחרונים, הלהקה הרגישה כי חברת התקליטים בה הייתה (BMG) מגבילה אותה מאוד, במיוחד לאחר שדחתה 35 שירים במהלך יצירת האלבום הרביעי. כתוצאה מכך נפרדה הלהקה מחברת התקליטים ובראד רוברטס הקים חברת תקליטים משל עצמו - Deep Fried Records.
חופשיים מהגבלות חברת התקליטים הענקית, הלהקה הפתיעה את מעריציה ב-2001 עם הוצאת אלבום חמישי והכרזה על סבב הופעות.
במהלך 2001 - 2002 הוציאו מרבית חברי הלהקה אלבומי סולו משל עצמם שגם זכו בפרסים ותשבחות. וב-2002 הוציאה הלהקה אלבום לכבוד חג המולד "Jingle All the Way".
אלבומם השביעי "Puss 'n' Boots" שיצא ב-2003 והחל במקור כאלבום סולו של בראד והפך בהמשך לאלבום של כל הלהקה. האלבום נכתב ביחד עם סטיוארט קמרון, האלבום כלל 13 שירים מתוך אוסף של 30 שירים שכתבה הלהקה. זמן קצר לאחר מכן הוציאה הלהקה את אלבומם השמיני "Song of the Unforgiven".
חברי הלהקה > חברים נוכחים

בראד רוברטס - סולן ראשי וגיטריסט (1988-הווה)
אלן ריד - סולנית משנה, קלידנית ואקורדיון (1988–2012, 2017-הווה)
דן רוברטס - בסיסט וסולן רקע (1988–2004, 2010, 2017-הווה)
מיץ' דורג' - תופים (1991–2002, 2010, 2017-הווה)
חברי הלהקה > חברים לשעבר

בנג'מין דרוויל - מפוחית, כלי הקשה, גיטרה, מנדולינה (1988–2000)
דניאל קולאק - בסיסט
וינס למברט - תופים (1988–1991)
קורטיס רידל - תופים (1988)
ג'ורג' ווסט - בסיסט (1988)
חברי הלהקה > שיתופי פעולה

סטיוארט קמרון - גיטריסט, זמר רקע (2001-הווה)
מאריי פולבר - גיטריסטית, זמרת רקע (1996-200, 2010-הווה)
ג'יימס ריד - גיטריסט, זמר רקע (2010)
קייטי בראון - קלידנית (1993–1995)
ריי קובורן - קלידן (1999–2000)
דיסקוגרפיה

The Ghosts That Haunt Me (1991)
God Shuffled His Feet (1993)
A Worm's Life (1996)
Give Yourself A Hand (1999)
I Don't Care That You Don't Mind (2001)
Jingle All the Way (2002)
Puss 'n' Boots (2003)
Song of the Unforgiven (2004)
Oooh La La! (2010)
קרחון וייט (וושינגטון)

ערך זה עוסק בקרחון במדינת וושינגטון שבארצות הברית. אם התכוונתם למשמעות אחרת, ראו .
| --- | --- |

קרחון וייט
 מידע כללי
 מיקום:  וושינגטון 
 קואורדינטות:  47°48′08″N 123°44′34″W﻿ / ﻿47.8022°N 123.74276944444°W﻿ / 47.8022; -123.74276944444
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון וייט(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון וייט(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון וייט(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון וייט
 
קרחון וייט (באנגלית: White Glacier) הוא קרחון הממוקם על מורדותיו הצפוניים של הר טום ברכס הרי אולימפיק בשטח הפארק הלאומי אולימפיק במדינת וושינגטון שבארצות הברית.
מוצאו של הקרחון מצוי בגובה שבין 2,100 ו-2,000 מטרים מעל פני הים. מוצאו של הקרחון בבקע שמתחת לסלעי פסגת ההר. מספר מצוקים מפרידים בין חלקו המערבי של הקרחון מחלקו המזרחי.
שני חלקי הקרחון זורמים לכיוון צפון.
גובהו הממוצע של הקרחון 1,724 מטרים מעל פני הים.
בגובה של 1,500 מטרים מעל פני הים הקרחון פונה לכיוון צפון-מזרח עד קצהו של הקרחון בגובה של 1,300 מטרים מעל פני הים.
מצוקים תלולים מפרידים בין חלקו המזרחי של קרחון וייט לבין הקרקס הקרחוני של קרחון בלו, על הר אולימפוס הסמוך.
הערות שוליים

1 2  מידע גאוגרפי
| קרחוני רכס ההרים האולימפיים |
| --- | --- | --- |
| קרחוני הר אולימפוס | אייס ריוור • בלו • ג'פרז • הו • וייט • יוברט • יומס |  |
| קרחוני הר אנדרסון | איל • אנדרסון • הנגינג |  |
| קרחונים על הרים אחרים ברכס | ליליאן • פיירצ'יילד • קארי • קוויטס • קמרון |  |
| --- | --- |
בקרת זהויות :  NLI: 987007537552505171  LCCN: sh2005020240
צי הכוכבים

| --- | --- |

 מדינה:  פדרציית הכוכבים המאוחדת 
 מטה הארגון:  סן פרנסיסקו 
 תקופת הפעילות:  העשור של 2130 – הווה 
 
ביקום הבדיוני של זיכיון "מסע בין כוכבים", צי הכוכבים (באנגלית: Starfleet) הוא כוח לשמירת שלום ולחקר החלל החיצון, הכפוף לפדרציה המאוחדת של כוכבי הלכת. זוהי הזרוע הביצועית של הפדרציה, שבאמצעותה היא מבצעת פעולות בתחומי חקר החלל, הגנה, דיפלומטיה ומחקר מדעי. בעוד שרוב חבריו הם בני אדם, והמטה שלו ממוקם על כדור הארץ, בעיר סן פרנסיסקו, צי הכוכבים מורכב ממאות מינים שונים.
משימה

משימתו של צי הכוכבים, כפי שהוגדרה בצ'רטר צי הכוכבים מסביבות שנת 2130, היא לחקור את החלל ולהגן על כדור הארץ, שהוחלף ב"פדרציית כוכבי הלכת" עם הקמת הפדרציה ב-2161. אחד הציטוטים המפורסמים מן הצ'רטר, שהופיע בפתיחה של מסע בין כוכבים: הסדרה המקורית ומסע בין כוכבים: הדור הבא, וחרוט במקומות רבים על כלים ומתקנים של הצי, הוא: "לצעוד באומץ במקום שבו איש טרם צעד" ("to boldly go where no man has gone before...").
מבנה

צי הכוכבים בנוי כשילוב של זרועות ופיקודים מרחביים. על כל הצי מפקדת מפקדת צי הכוכבים (Starfleet Headquarters) הממוקמת בסן פרנסיסקו, והיא מקבלת את פקודותיה ישירות מנשיא הפדרציה. בראש כל זרוע של הצי עומד קצין בדרגת אדמירל.
מבנה > הפיקודים המרחביים

במקביל לזרועות השונות, יש לפיקוד הצי פיקודים מרחביים האמונים על ניהול פעילות הצי בכל המישורים באזור מסוים. ע"פ רוב, מוקצים פיקודים מרחביים לאזורי גבול עם מעצמות אחרות, כשכל פיקוד מתאם ומנטר את כל הפעילות במרחק מסוים מהגבול. בכל מקרה של הפרה כלשהי של ריבונות או הסכם עם מעצמה אחרת בקנה מידה קטן, ללא עימות כולל, אמור הפיקוד המרחבי להשתלט על המצב ולטפל בו בכוחות עצמו. על כל פיקוד מפקד קצין בדרגת אדמירל. מן הזכורים: אדמירל נקמורה האחראי על פיקוד "האזור הנייטרלי" מול הרומולאנים, או אדמירל נצ'ייב ב"אזור המפורז" מול הקרדאסים, ובהמשך הדומיניון.
נהלים מפורסמים

צי הכוכבים ידוע במחויבותו העמוקה לנהלים ולצווים העומדים בבסיס הפדרציה, ופירושם והבחירות שהם מאלצים דמויות רבות לבחור הם נושאים הנידונים בתכיפות בסדרות השונות בזיכיון מסע בין כוכבים. שני המפורסמים ביותר הם:
הצו העליון (The Prime Directive) - הוראה כללית מספר 1 של צי הכוכבים. בעיקרו, הצו אוסר על קציני צי הכוכבים לבצע כל פעולה שעתידה לפגוע בהתפתחות הטבעית של ציבליזיציות, כשאלו מוגדרות בפועל כ"כל ציוויליזציה שטרם רכשה את היכולת למסע בעל-חלל".
הצו העליון איננו רק סדרה של חוקים. זוהי פילוסופיה, ומאוד נכונה. ההיסטוריה הוכיחה שוב ושוב כי כל פעם שהאנושות מפריעה לציוויליזציה המפותחת פחות ממנה, לא משנה עד כמה טובות היו כוונותיהם של המפריעים, התוצאות היו תמיד הרות אסון.
במקרים רבים, נמנעו צי הכוכבים וקציניו מלהתערב או להגיב למעשיהן של ציוויליזציות אחרות, מפותחות כמו הפדרציה, אף על פי שאלו הפרו זכויות אדם באופן חמור, ביצעו רצח עם או התערבו בסכסוכים פנימיים במטרה לקדם את האינטרסים שלהן עצמן - עברות חמורות ביותר לפי הקוד המוסרי והחוקי של הפדרציה - משום שהצו העליון אוסר עליהם להתערב בהתפתחות של ציוויליזציות זרות.
הקרדאסים אולי מערבים את עצמם במלחמות אזרחים של אחרים, אבל אנחנו לא.
המקור באנגלית
The Cardassians may involve themselves in other people's civil wars, but we don't.
מגע ראשון (First Contact) - פרוטוקול של צי הכוכבים, המסדיר את דרכי יצירת המגע עם מינים חדשים. קציני צי הכוכבים אמורים להשתדל ככל יכולתם ללכת אחר הוראות הפרוטוקול, על מנת להבטיח (במידת האפשר) כינון יחסים בצורה תקינה. יישום הפרוטוקול מתבצע בשני מקרים: א. מגע מקרי בחלל, שבו - מטבע הדברים - המגע הוא מצומצם בהיקפו, מסתכם הפרוטוקול בהצגה רשמית ("כאן קפטן קתרין ג'יינווי מספינת הפדרציה "וויאג'ר"...) וניתוק המגע בצורה חיובית ככל האפשר לאחר סיום המפגש (פשרה במקרה של היתקלות חמושה, סיוע לספינה במצוקה וכן הלאה). ב. מגע יזום. במגע יזום בוחרת הפדרציה ליצור קשר עם ציוויליזציה, העומדת על סיפה של פריצת הדרך לטכנולוגיה של מסע בעל-חלל. למגע זה קודמות הכנות מדעיות של כמה שנים, במהלכן לומדים הסוציולוגים של הצי את התרבות בצורה חשאית (על מנת שלא להפר את הצו העליון) ומתכוננים ליצירת המגע. התקשרות ראשונית זו נעשית בצורה חשאית ככל האפשר על מנת שיתאפשר לממשלת הכוכב להודיע לבני עמם על דבר המגע בצורה המתאימה להם ביותר. צי הכוכבים בוחר על פי רוב באופציית המגע היזום, משום ש"עדיף שניפגש מראש מאשר שנתקע אחד בשני אי שם בחלל," כפי שמסביר קפטן ז'אן-לוק פיקארד.
בהמשך למגע הראשון מתקיים "מגע שני" במסגרתו מגיעה משלחת מטעם הצי על מנת לחתום על ההסכמים, להעמיק קשרי מסחר, לחקור את התרבות, תרבות הפנאי וכדומה.
דרגות צי הכוכבים

לצי הכוכבים מערך מסודר של דרגות. שמות הדרגות מבוססים על דרגות הצי המקובלות בכדור הארץ.
שימו לב: אף על פי שידוע כי בצי משרתים גם חוגרים (חובשים, בעלי תפקידים זוטרים וכדומה), אין שום אזכור למערכת דרגות שכזו.
| שם הדרגה | מקבילה בקוד נאט"ו | מקבילה בחיל הים הישראלי | סימון (בצד ימין של הצווארון, בימין החזה במדי שרד) | הערות |
| --- | --- | --- | --- | --- |
| צוער (Cadet) | - | - | לא מוכר מערך מסודר, ישנו סימון בפסים | טירונים הלומדים באקדמיית הצי. |
| צ'יף (Chief) | - | - | סימון בפסים | "צ'יף" הוא בדרך כלל תואר כללי לראשי מערך מסוים בספינה. במספר מקרים (ע"ע מיילס או'בריאן) מקבל מומחה טכני תואר זה, בלא שיקבל דרגת קצונה רשמית. |
| אנסיין (Ensign) | OF-1 | סגן-משנה (סג"ם) | עיגול מוזהב מלא | הקצינים הזוטרים ביותר, מאיישים את מרבית העמדות נמוכות-הדרג. |
| לוטננט (Lieutenant) | OF-2 | סרן | שני עיגולים מוזהבים מלאים | בין אנסיין ללוטננט נמצאת דרגה נוספת, לוטננט-משנה (.Lieutenant GR), המהווה "נקודת פתיחה" בסולם הדרגות בדומה לאנסיין; עם זאת, על מנת לקבל אותה על הצוער לעבור מסלול ארוך, מקיף וקשה אף יותר של הכשרה באקדמיה, אך כאשר הוא מסיים דרגתו גבוהה יותר מאנסיין, התפקידים אותם הוא מקבל הם בדרך כלל רחבים יותר ונושאים אחריות גדולה יותר. מסומנת בעיגול אחד מלא, ושני ריק. ג'וליאן באשיר סיים את האקדמיה בדרגת לוטננט-משנה. |
| לוטננט-קומנדר (Lt. Commander) | OF-3 | רב-סרן (רס"ן) | שני עיגולים מוזהבים מלאים, ואחד ריק | דרגת הקצינים המפקדים על האגפים השונים בספינה (ראש אבטחה, המהנדס הראשי ויועץ הספינה כולם בדרגת לוטננט-קומנדר). מכונים בשגרה "קומנדר". |
| קומנדר (Commander) | OF-4 | סגן-אלוף (סא"ל) | שלושה עיגולים מוזהבים מלאים | דרגת הקצין הראשון והרופא הבכיר היא קומנדר. הקצין הראשון מכונה לעיתים "מספר אחד". |
| קפטן (Captain) | OF-5 | אלוף-משנה | ארבעה עיגולים מוזהבים מלאים | דרגת הקברניט של כל ספינות צי הכוכבים. |
| אדמירל (Admiral) | OF-6 ומעלה | תת-אלוף ומעלה | מדים מיוחדים; הדרגה מסומנת בכוכבים מוזהבים | אי-סדר מסוים שורר במערך דרגות האדמירלים של צי הכוכבים, בין השאר משום שלכולם פונים בתואר "אדמירל". כפי הנראה, למפקדי הגפים השונים (זרועות ופיקודים מרחביים) שלושה כוכבים, ולבכירים ביותר - ארבעה ואף חמישה. |
תגובות

עם הקמתה של זרוע החלל של ארצות הברית טען אילון מאסק, שהקים את חברת החלל SpaceX, כי זרוע החלל המדוברת היא סמן מקדים לארגון כמו צי הכוכבים.
הערות שוליים

↑  כפי שניתן לראות בעיקר במסע בין כוכבים: חלל עמוק 9 במהלך מלחמת הפדרציה-האימפריה הקלינגונית ומלחמת הפדרציה-דומיניון.
↑  הפרק "Peak Performance", מסע בין כוכבים: הדור הבא, עונה 2, פרק 21.
↑  הפרק "The Measure of a Man", מסע בין כוכבים: הדור הבא, עונה 2, פרק 9.
↑  הפרק "The First Duty", מסע בין כוכבים: הדור הבא, עונה 5, פרק 19.
↑  הפרק "Valiant", מסע בין כוכבים: חלל עמוק 9, עונה 6, פרק 22.
↑  הפרק "The Drumhead", מסע בין כוכבים: הדור הבא, עונה 4, פרק 21.
↑  הפרק "first contact", מסע בין כוכבים: הדור הבא, עונה 4, פרק 15.
↑  הפרק "Second Contact", מסע בין כוכבים: סיפונים תחתונים, עונה 1, פרק 1.
↑  Jamie Lovett, Star Trek: Elon Musk Proclaims Space Force Launch the Beginning of Starfleet, December 22'nd, comicbook.com
קורי ברואר

| --- | --- |

ברואר במדי מינסוטה טימברוולבס, 2014
 לידה:  5 במרץ 1986 (בן 38) פורטלנד שבטנסי
 עמדה:  סמול פורוורד
 גובה:  2.06 מטר
 מכללה:  אוניברסיטת פלורידה
 דראפט:  בחירה שביעית, 2007 מינסוטה טימברוולבס
 קבוצות כשחקן
 2007–2011   2011   2011–2013   2013–2014   2014–2017   2017–2018   2018   2019   2019  2020:  מינסוטה טימברוולבס   דאלאס מאבריקס   דנוור נאגטס   מינסוטה טימברוולבס   יוסטון רוקטס   לוס אנג'לס לייקרס   אוקלהומה סיטי ת'אנדר   פילדלפיה 76'   סקרמנטו קינגס   סקרמנטו קינגס
 הישגים כשחקן
 זכייה באליפות ה-NBA‏ (2011)   שתי זכיות באליפות ליגת המכללות (2006, 2007)   השחקן המצטיין של פיינל פור אליפות המכללות (2007)
 קבוצות כמאמן
 2020–:  ניו אורלינס פליקנס (עוזר)
קורי ויין ברואר (באנגלית: Corey Wayne Brewer; נולד ב-5 במרץ 1986) הוא כדורסלן עבר אמריקאי, אשר שיחק בליגת ה-NBA בין השנים 2007–2020. בשנת 2020 פרש ממשחק, ומונה לעוזר מאמן בקבוצת ניו אורלינס פליקנס.
קריירת תיכונים ומכללות

ברואר נולד וגדל בפורטלנד שבטנסי, והצטיין בשנותיו בתיכון המקומי. בסיום לימודיו, בעונת 2003/2004, הוזמן ברואר להשתתף במשחק מקדונלד'ס אול-אמריקן ואף נבחר לשחקן התיכונים המצטיין של ליגת התיכונים השנייה בטנסי ("Tennessee Mr. Basketball").
לאחר לימודיו התיכוניים בחר ברואר לשחק עבור אוניברסיטת פלורידה, ובכך השלים רביעיית פרשמנים מבטיחה שהצטרפה לפלורידה באותה עונה, בנוסף לג'ואקים נואה, אל הורפורד וטאורין גרין. רביעיית הפרשמנים, יחד עם שחקן השנה השנייה לי האמפרי, הרכיבה חמישייה דומיננטית שהובילה את הקבוצה לשתי אליפות מכללות בעונות 2006 ו-2007, כאשר ברואר מוכתר כשחקן המצטיין של טורניר הפיינל פור ב-2007. לאחר הזכייה השנייה בתואר ברואר העמיד את עצמו לבחירה בדראפט ה-NBA, יחד עם ארבעת חבריו לחמישייה הפותחת באוניברסיטת פלורידה.
קריירה משחק ב-NBA > מינסוטה טימברוולבס

ברואר נבחר בבחירה השביעית בדראפט 2007 על ידי מינסוטה טימברוולבס. בתחילת עונתו השנייה בקבוצה, ב-1 בדצמבר 2008, סבל ברואר מקרע ברצועה הצולבת הקדמית שהשבית אותו עד סיום העונה.
קריירה משחק ב-NBA > דאלאס מאבריקס

ב-22 בפברואר 2011 נשלח ברואר לניו יורק ניקס כחלק מטרייד ענק שכלל ארבע קבוצות ו-13 שחקנים, ושלח לניקס, בין היתר, גם את כרמלו אנתוני וצ'אנסי בילאפס. ברואר נחתך מהקבוצה שבוע לאחר מכן, מבלי ששיחק אף משחק במדיה. יומיים לאחר שהפך לשחקן חופשי, ב-3 במרץ 2011, חתם ברואר בדאלאס מאבריקס על חוזה לשלוש עונות עבור 8 מיליון דולר. בעונה זו עזר ברואר לדאלאס מאבריקס לזכות באליפות היחידה שלה בליגת ה-NBA.
קריירה משחק ב-NBA > דנוור נאגטס

ב-31 בדצמבר 2011 הועבר ברואר לדנוור נאגטס, יחד עם רודי פרננדס, בתמורה לבחירת סיבוב שני בדראפט.
קריירה משחק ב-NBA > חזרה למינסוטה טימברוולבס

עם סיום חוזהו בדנוור נאגטס חזר ברואר למינסוטה טימברוולבס, כשחתם בקבוצה כשחקן חופשי על חוזה לשלוש עונות עבור 15 מיליון דולר. ב-11 באפריל 2013 קלע ברואר שיא קריירה של 51 נקודות בניצחון קבוצתו על יוסטון רוקטס ובכך גם השווה את שיא המועדון לנקודות במשחק (בעונת 2014/2015 שבר מו ויליאמס את שיאו של ברואר כשקלע 52 נקודות במדי טימברוולבס). ברואר גם חטף באותו משחק שישה כדורים ובכך הפך לשחקן הרביעי בלבד בתולדות ה-NBA, אחרי מייקל ג'ורדן, אלן אייברסון וריק בארי, שרושם לפחות 50 נקודות ושש חטיפות באותו משחק.
קריירה משחק ב-NBA > יוסטון רוקטס

ב-19 בדצמבר 2014 נשלח ברואר ליוסטון רוקטס כחלק מטרייד משולש עם פילדלפיה 76'. בסיום עונת 2014/2015 חתם על הארכת חוזה ביוסטון לשלוש עונות נוספות עבור כ-23.4 מיליון דולר.
קריירה משחק ב-NBA > לוס אנג'לס לייקרס

ב-22 בפברואר 2017 נשלח בטרייד ללוס אנג'לס לייקרס, יחד עם בחירת דראפט עתידית, בתמורה ללואיס ויליאמס.
קריירה משחק ב-NBA > אוקלהומה סיטי ת'אנדר

בפברואר 2018, לאחר 54 משחקים במדי הלייקרס, שוחרר ברואר מהקבוצה, ושלושה ימים לאחר מכן חתם בקבוצת אוקלהומה סיטי ת'אנדר על חוזה עד סיום עונת 2017/2018.
קריירה משחק ב-NBA > פילדלפיה 76'

ב-15 בינואר 2019 חתם ברואר על חוזה בן עשרה ימים בקבוצת פילדלפיה 76'.
קריירה משחק ב-NBA > סקרמנטו קינגס

בפברואר 2019 חתם על שני חוזים עוקבים ל-10 ימים בסקרמנטו קינגס, ולאחר מכן על חוזה עד לסיום עונת 2018/2019. ב-24 ביוני 2020, לאחר מעל שנה מאז משחקו האחרון ב-NBA, חתם על חוזה נוסף בסקרמנטו עד לסיום עונת 2019/2020.
קריירת אימון

בנובמבר 2020 מונה ברואר לעוזר מאמן בקבוצת ניו אורלינס פליקנס, ובכך למעשה פרש ממשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007/2008 | מינסוטה | 79 | 35 | 22.8 | 0.374 | 0.194 | 0.800 | 3.7 | 1.4 | 1.0 | 0.3 | 5.8 |
| 2008/2009 | מינסוטה | 15 | 8 | 20.5 | 0.411 | 0.417 | 0.737 | 3.3 | 1.7 | 1.0 | 0.2 | 6.2 |
| 2009/2010 | מינסוטה | 82 | 82 | 30.3 | 0.431 | 0.346 | 0.648 | 3.4 | 2.4 | 1.4 | 0.4 | 13.0 |
| 2010/2011 | מינסוטה | 56 | 22 | 24.3 | 0.384 | 0.263 | 0.708 | 2.7 | 1.4 | 1.6 | 0.2 | 8.6 |
| 2010/2011 | דאלאס | 13 | 2 | 11.4 | 0.490 | 0.308 | 0.714 | 1.8 | 0.9 | 0.8 | 0.2 | 5.3 |
| 2011/2012 | דנוור | 59 | 17 | 21.8 | 0.434 | 0.260 | 0.692 | 2.5 | 1.5 | 1.2 | 0.3 | 8.9 |
| 2012/2013 | דנוור | 82 | 2 | 24.4 | 0.425 | 0.296 | 0.690 | 2.9 | 1.5 | 1.4 | 0.3 | 12.1 |
| 2013/2014 | מינסוטה | 81 | 81 | 32.2 | 0.481 | 0.280 | 0.718 | 2.6 | 1.7 | 1.9 | 0.4 | 12.3 |
| 2014/2015 | מינסוטה | 24 | 16 | 28.3 | 0.418 | 0.195 | 0.705 | 3.9 | 3.3 | 2.3 | 0.2 | 10.5 |
| 2014/2015 | יוסטון | 56 | 1 | 25.1 | 0.429 | 0.284 | 0.764 | 3.6 | 1.7 | 1.1 | 0.3 | 11.9 |
| 2015/2016 | יוסטון | 82 | 12 | 20.4 | 0.384 | 0.272 | 0.750 | 2.4 | 1.3 | 1.0 | 0.2 | 7.2 |
| 2016/2017 | יוסטון | 58 | 8 | 15.9 | 0.414 | 0.234 | 0.727 | 2.0 | 1.1 | 0.6 | 0.2 | 4.2 |
| 2016/2017 | לייקרס | 24 | 3 | 14.9 | 0.438 | 0.208 | 0.750 | 2.2 | 1.5 | 1.0 | 0.3 | 5.4 |
| 2017/2018 | לייקרס | 54 | 2 | 12.9 | 0.453 | 0.186 | 0.667 | 1.7 | 0.8 | 0.8 | 0.1 | 3.7 |
| 2017/2018 | אוקלהומה | 18 | 16 | 28.6 | 0.444 | 0.343 | 0.795 | 3.4 | 1.3 | 2.1 | 0.3 | 10.1 |
| 2018/2019 | פילדלפיה | 7 | 3 | 20.0 | 0.408 | 0.286 | 0.692 | 2.4 | 1.4 | 1.7 | 0.3 | 7.6 |
| 2018/2019 | סקרמנטו | 24 | 0 | 14.7 | 0.446 | 0.333 | 0.733 | 2.5 | 1.2 | 0.8 | 0.2 | 4.1 |
| 2019/2020 | סקרמנטו | 5 | 0 | 6.6 | 0.500 | 0.000 | 0.333 | 1.6 | 0.4 | 0.8 | 0.0 | 1.0 |
| קריירה |  | 819 | 310 | 22.9 | 0.425 | 0.284 | 0.713 | 2.8 | 1.5 | 1.2 | 0.3 | 8.7 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | דאלאס | 6 | 0 | 3.8 | 0.444 | 0.333 | 0.000 | 0.3 | 0.2 | 0.7 | 0.0 | 1.5 |
| 2012 | דנוור | 7 | 0 | 16.6 | 0.426 | 0.300 | 0.750 | 2.0 | 0.9 | 1.0 | 0.3 | 8.3 |
| 2013 | דנוור | 6 | 0 | 24.3 | 0.309 | 0.250 | 0.667 | 1.8 | 1.2 | 1.0 | 0.2 | 10.8 |
| 2015 | יוסטון | 17 | 0 | 25.2 | 0.431 | 0.286 | 0.636 | 2.8 | 1.1 | 0.6 | 0.2 | 11.2 |
| 2016 | יוסטון | 5 | 1 | 15.4 | 0.259 | 0.100 | 0.875 | 1.4 | 1.6 | 0.0 | 0.2 | 4.4 |
| 2018 | אוקלהומה | 6 | 6 | 25.2 | 0.520 | 0.455 | 1.000 | 2.2 | 0.8 | 1.2 | 0.8 | 6.2 |

| קריירה |  | 47 | 7 | 20.0 | 0.400 | 0.279 | 0.694 | 2.0 | 1.0 | 0.7 | 0.3 | 8.1 |
הערות שוליים

↑  סגל נבחרת המזרח במשחק ה"מקדונלד'ס אול אמריקן" של 2004
↑  רשימת הזוכים בתואר Tennessee Mr. Basketball
↑  תחזית עונת 2005 בליגת המכללות, באתר DraftExpress.com
↑  פלורידה זוכה באליפות המכללות השנייה ברציפות, ברואר זוכה בתואר ה-MVP של הפיינל פור
↑  ברואר מעמיד את עצמו לבחירה בדראפט 2007
↑  רשימת הנבחרים בדראפט 2007 באתר nba.com
↑  ברואר קורע את הרצועה הצולבת ומסיים את העונה
↑  ברואר נשלח בטרייד לניו יורק ניקס
↑  הניו יורק ניקס חותכים את ברואר מסגל הקבוצה
↑  ברואר חותם על חוזה בדאלאס מאבריקס
↑  סיכום הזכייה של דאלאס באליפות ה-NBA באתר nba.com
↑  ברואר נשלח בטרייד לדנוור נאגטס
↑  ברואר חותם על חוזה במינסוטה
↑  סיכום המשחק של מינסוטה מול יוסטון באתר espn.com
↑  דו"ח המשחק של מינסוטה מול יוסטון באתר nba.com
↑  ברואר נשלח בטרייד ליוסטון רוקטס
↑  Corey Brewer, Patrick Beverley to re-sign with Rockets, באתר ESPN‏, 4 ביולי 2015
↑  לארי סנדרס נחת בקליבלנד, לו וויליאמס עבר מהלייקרס ליוסטון, באתר וואלה, 22 בפברואר 2017
↑  Thunder Signs Corey Brewer, באתר הרשמי של הקבוצה, 3 במרץ 2018
↑  Team Signs Corey Brewer to 10-Day Contract, באתר הקבוצה, 15 בינואר 2019
↑  ברואר חותם על חוזה בסקרמנטו, באתר הקבוצה, 28 בפברואר 2019
↑  ברואר חותם על חוזה נוסף בסקרמנטו, באתר הקבוצה, 23 ביוני 2020
↑  ניו אורלינס מציגה את צוות האימון לעונת 2020/2021, באתר הקבוצה, 16 בנובמבר 2020
קסימיר נינגה

רודריג קסימיר נינגה (בצרפתית: Rodrigue Casimir Ninga; נולד ב-17 במאי 1993 במאנדול שבצ'אד) הוא כדורגלן צ'אדי המשחק בעמדת החלוץ בנבחרת צ'אד.
קריירת מועדונים

נינגה החל את הקריירה המקצוענית שלו בקבוצות רנסאנס מליגת העל הצ'אדית ומנגה ספורט מליגת העל הגבונזית. עם האחרונה זכה פעמיים באליפות גבון.
ב-31 באוגוסט 2015 חתם נינגה במונפלייה מליגת העל הצרפתית. הוא ערך 64 הופעות ליגה במדי המועדון, בהן הבקיע 13 שערים.
ב-4 ביולי 2018 חתם נינגה בקן מליגת העל הצרפתית. ב-12 באוגוסט ערך את הופעת הבכורה שלו במועדון, בהפסד 3-0 לפריז סן-ז'רמן במסגרת המחזור הראשון בליגה לעונת 2018/2019. ב-29 בספטמבר הבקיע את שער הבכורה שלו במועדון, בניצחון 1-0 על אמיין במסגרת המחזור השמיני בליגה. בסך הכל ערך 34 הופעות ליגה במדי המועדון, בהן הבקיע ששה שערים.
ב-8 באוגוסט 2019 חתם נינגה על חוזה לשלוש שנים באנז'ה מליגת העל הצרפתית. ב-16 באוגוסט ערך את הופעת הבכורה שלו במועדון, בהפסד 6-0 לאולימפיק ליון במסגרת המחזור השני בליגה לעונת 2019/2020. ב-22 בספטמבר הבקיע את שעריו היחידים במדי המועדון, שלושער בניצחון 4-1 על סנט אטיין במסגרת המחזור השישי בליגה. בסך הכל ערך 33 הופעות ליגה במדי המועדון, בהן הבקיע שלושה שערים.
ב-27 באוגוסט 2020 הושאל נינגה למשך עונה אחת לסיוואספור מליגת העל הטורקית. ב-12 בספטמבר ערך את הופעת הבכורה שלו במועדון, בהפסד 2-0 לאלניהספור במסגרת המחזור הראשון בליגה לעונת 2020/2021. בסך הכל ערך 16 הופעות ליגה במדי המועדון.
ב-12 ביולי 2022 חתם נינגה באנורתוסיס פמגוסטה מליגת העל הקפריסאית. הוא ערך 27 הופעות ליגה במדי המועדון, בהן הבקיע חמישה שערים.
קריירה בינלאומית

ב-11 בנובמבר 2021 ערך נינגה את הופעת הבכורה שלו בנבחרת צ'אד, בהפסד 2-1 לנבחרת טנזניה במסגרת מוקדמות מונדיאל 2014. ב-31 במאי 2014 הבקיע את שער הבכורה שלו בנבחרת, בניצחון 3-1 על נבחרת מלאווי במסגרת מוקדמות גביע אפריקה לאומות 2015.
תארים

הגביע הצ'אדי (1): 2011
אליפות גבון (2): 2013/2014, 2015